पटना में जल जमाव : नेताओं के एक वर्ग ने लोगों की सेवा की, दूसरे वर्ग ने वोट पाने की रणनीति बनाई  
पूर्व सांसद पप्पू यादव, केंद्रीय मंत्री रविशंकर प्रसाद सेवा में जुटे रहे
गिरिराज, संजय जयसवाल और तेजस्वी यादव बनाते रहे नीतीश को निशाना
जयसवाल ने समस्तीपुर में प्रिंस राज के चुनाव प्रचार की शुरुआत की
संजय जायसवाल ने कहा है कि नीतीश कुमार और सरकार में शामिल सभी लोगों की राय है कि विकास के साथ कोई समझौता नहीं होना चाहिए. पटना में जल जमाव के लिए अधिकारी जिम्मेदार है और इसीलिए उन्होंने कार्रवाई की मांग रखी है. बीजेपी प्रदेश अध्यक्ष ने कहा है कि बिहार में एनडीए एकजुट है और गठबंधन के अंदर कोई मतभेद नहीं. जेडीयू और बीजेपी नेताओं के बीच चल रही बयानबाजी पर संजय जायसवाल ने कहा है कि वह बीजेपी के प्रदेश अध्यक्ष हैं और उनके नियंत्रण में केवल बीजेपी के प्रदेश प्रवक्ता हैं इसके अलावा कौन क्या बयानबाजी करता है वह उनके अधिकार क्षेत्र का मामला नहीं है.
संजय जायसवाल ने आज समस्तीपुर पहुंचकर एलजेपी उम्मीदवार प्रिंस राज के चुनाव प्रचार की शुरुआत की. उन्होंने बीजेपी कार्यकर्ताओं के अलावा एनडीए के नेताओं के साथ मिलकर समस्तीपुर लोकसभा सीट पर जीत की रणनीति बनाई.